Document ID: 31996R1381

Nariadenie Komisie (ES) č. 1381/96
zo 17. júla 1996,
ktorým sa mení a dopĺňa nariadenie (EHS) č. 1859/82 o výbere vykazujúcich hospodárstiev pre účely stanovenia príjmov poľnohospodárskych podnikov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 79/65/EHS z 15. júna 1965, ktoré zakladá sieť na zhromažďovanie účtovných údajov o príjmoch a obchodných činnostiach poľnohospodárskych podnikov v Európskom hospodárskom spoločenstve [1], naposledy zmenené a doplnené nariadením (ES) č. 2801/95 [2], a najmä na jeho článok 4 odsek 4 a článok 6 odsek 2,
keďže nariadenie Komisie (EHS) č. 1859/82 [3], naposledy zmenené a doplnené nariadením (EHS) č. 3549/92 [4], určuje prah ekonomickej veľkosti hospodárstiev, ktoré spadajú do oblasti prieskumu a informačných sietí účtovných údajov vybraných v každej oblasti pre každý účtovný rok; keďže uvedené nariadenie má byť zmenené a doplnené o určenie prahu ekonomickej veľkosti vykazujúcich hospodárstiev v Rakúsku, Fínsku a Švédsku, aby bola pokrytá oblasť prieskumu pre tieto hospodárstva; keďže počet vykazujúcich hospodárstiev v každej oblasti uvedených členských štátov a v Španielsku a Portugalsku, bude tiež určený na rok 1995 a nasledujúce účtovné roky;
keďže opatrenia uvedené v tomto nariadení sú v súlade so stanoviskom Výboru spoločenstva k sieti účtovných údajov hospodárstiev,
PRIJALA TOTO NARIADENIE:
Článok 1
Nariadenie (EHS) č. 1859/82 sa mení a dopĺňa takto:
1. Článok 2 sa nahrádza takto:
"Článok 2
Na účtovný rok 1995 (obdobie 12 po sebe nasledujúcich mesiacov, ktoré začína medzi 1. januárom a 1. júlom 1995) a na nasledujúce účtovné roky je prah ekonomickej veľkosti, ako je uvedený v článku 4 nariadenia 79/65/EHS v ESU v zmysle prílohy III k rozhodnutiu Komisie 85/377/EHS [5], takýto:
-Holandsko: | 16 ESU |
-Belgicko: | 12 ESU |
-Nemecko: | 8 ESU |
-Francúzsko: | 8 ESU |
-Luxembursko: | 8 ESU |
-Rakúsko: | 8 ESU |
-Fínsko: | 8 ESU |
-Švédsko: | 8 ESU |
-Spojené kráľovstvo(okrem Severného Írska) | 8 ESU |
-Severné Írsko | 4 ESU |
-Dánsko | 4 ESU |
-Írsko | 2 ESU |
-Taliansko | 2 ESU |
-Grécko | 2 ESU |
-Španielsko | 2 ESU |
-Portugalsko | 1 ESU" |
2. Príloha I k nariadeniu (EHS) č. 1859/82 sa nahrádza prílohou k tomuto nariadeniu.
Článok 2
Toto nariadenie nadobúda účinnosť siedmy deň od dňa jeho uverejnenia v Úradnom vestníku Európskych spoločenstiev.
Bude sa uplatňovať od účtovného roku 1995.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 17. júla 1996

Labels: 18
19
6